
2011 m. spalio 20 d. Nr. 3-19
ĮŽANGA

Auditas atliktas Birštono savivaldybės kontrolės ir audito tarnybos kontrolierės 2011-09-05 pavedimu Nr. 2-12.


Auditą atliko Birštono savivaldybės kontrolės ir audito tarnybos kontrolierė Zita Pranckevičienė.


Audito tikslas – įvertinti vidaus kontrolę, įskaitant finansų valdymą, savivaldybės turto valdymo, naudojimo, disponavimo juo teisėtumą ir pareikšti nepriklausomą nuomonę dėl 2010 metų finansinių ir kitų ataskaitų tikrumo ir teisingumo ir įvertinti 2010 metų  biudžeto asignavimų planavimą ir jų teisinį panaudojimą. Įvertinti, ar įstaigos finansinė atskaitomybė visais reikšmingais atžvilgiais tikrai ir teisingai parodo finansinę būklę, veiklos rezultatus ir pinigų srautus, ar įstaigos finansinė atskaitomybė parengta pagal Lietuvos Respublikos galiojančius teisės aktus, reglamentuojančius buhalterinę apskaitą ir finansinės atskaitomybės sudarymą, taip pat kitus teisės aktus, ar įstaigos parengtoje veiklos ataskaitoje pateikti duomenys atitinka finansinės atskaitomybės duomenis.

Audituojamas subjektas – Birštono vaikų lopšelis-darželis „Vyturėlis“ (toliau – Darželis), adresas Birštonas, Vilniaus g. 14. Įmonės kodas 190025367.


Audituojamu laikotarpiu direktore dirbo Vitalija Adamonienė, vyriausiąja buhaltere Vida Gusienė.


Audito objektas – Darželio 2010-12-31 būklei sudaryta finansinė apyskaita ir 2010 metų sandoriai.


Audito ataskaita pateikia tik audito metu atliktus ir nustatytus dalykus, o nepriklausoma nuomonė apie finansinę atskaitomybę ir kitas ataskaitas, savivaldybės lėšų ir turto valdymo, naudojimo, disponavimo jais teisėtumą ir jų naudojimą įstatymų nustatytiems tikslams pareiškiama audito išvadoje.

                       BENDRA INFORMACIJA APIE AUDITUOJAMĄJĮ SUBJEKTĄ 
                  Įstaiga yra pelno nesiekianti savivaldybės institucija, įsteigta, reorganizuojama ir likviduojama vadovaujantis Lietuvos  Respublikos įstatymais ir kitais teisės aktais. Darželis savo veikloje vadovaujasi Lietuvos Respublikos Konstitucija, Lietuvos Respublikos Švietimo ir  kitais įstatymais, Lietuvos Respublikos Vyriausybės nutarimais, Lietuvos Respublikos švietimo ir mokslo ministro įsakymais, Birštono savivaldybės tarybos sprendimais ir 2007-11-12 d. Birštono savivaldybės tarybos sprendimu Nr. TS-177 patvirtintais Birštono vaikų lopšelis-darželis „Vyturėlis“ nuostatais. Darželis yra bendrojo pobūdžio ikimokyklinė ugdymo įstaiga įgyvendinanti valstybės ir savivaldybės funkcijas ir išlaikoma iš Birštono savivaldybės biudžeto asignavimų, bei gaunanti kitas lėšas. Darželio steigėjas yra Birštono savivaldybė, savininko teises ir pareigas įgyvendinanti institucija yra Birštono savivaldybės taryba. 
                Įstaiga vykdo vaikų poreikius atitinkantį ankstyvąjį, ikimokyklinį ir priešmokyklinį ugdymą, kurią lanko vaikai nuo1 iki 7 metų. Darželyje veikia 10 grupių, vidutinis sąrašinis vaikų skaičius 2010-12-31 d. -144 vaikai.

                Darželyje sukomplektuota:

                - ankstyvojo amžiaus ugdymo dvi grupės 27 vaikai (nuo 1 iki 3 metų)

                - ikimokyklinio amžiaus bendrojo ugdymo vaikų (nuo 3 iki 5/6 metų)- šešios  grupės 82 vaikai.
                - priešmokyklinio ugdymo vaikų (nuo 5 iki 6/7 metų) dvi grupės 35 vaikai.
               Įstaigos tikslai yra teikti kokybišką vaikų ugdymą, puoselėti visas vaiko galias, lemiančias asmenybės brandą ir socializacijos sėkmę, skatinti vaiko savarankiškumą, iniciatyvumą, kūribiškumą, atskleisti ir ugdyti įvairius gebėjimus, puoselėti individualybę ir kita. 
              Atsižvelgdama į vietos bendruomenės ir įstaigą lankančių vaikų poreikius, tradicijas, unikalumą, tėvų lūkesčius, steigėjo galimybes įstaiga dirba pagal priešmokyklinio ugdymo ir ugdymo programas ir Darželio parengtas programas, kurios garantuoja kokybišką ikimokyklinį ugdymą.                                                                              
AUDITO APIMTIS IR METODAI 


Audito metu buvo vertinamas ūkinių operacijų registravimas apskaitoje pagal Viešojo sektoriaus apskaitos ir finansinės atskaitomybės standartus (VSAFAS) ir audituojamas Darželio 2010 metų biudžeto sąmatų vykdymo ataskaitos.

Patikrinta 2010 metų finansinės atskaitomybės formos: Forma BFP-1 programų  sąmatos; (Ikimokyklinis ugdymas-kitos reikmės, Priešmokyklinis ugdymas-mokinio krepšelis, Priešmokyklinės grupės-vaikų nemokamas maitinimas, Projektas-Vaikų sveikatingumas, Spec. lėšų-Ugdymo priemonėms įsigyti, Spec. lėšų-Vaikų maitinimas; Formos Nr. 2 – Biudžeto išlaidų sąmatų  įvykdymo 2010-12-31 ataskaitos; Forma Nr. 1-Įmokų į biudžetą, skiriamų specialiosioms programoms finansuoti 2010-12-31 d. ataskaita, Formos pagal VSAFAS 2010-12-31 d. duomenimis: Ilgalaikio materialiojo ir nematerialiojo turto, atsargų ir trumpalaikio turto vertės pasikeitimas per ataskaitinį laikotarpį; Finansinės būklės ataskaita; Veiklos rezultatų ataskaita; Pinigų srautų ataskaita; Grynojo turto pokyčių ataskaita; Kitos pajamos; Informacija pagal išankstinius apmokėjimus; Informacija apie per vienerius metus gautinas sumas; Informacija apie trumpalaikes mokėtinas sumas; ataskaita apie finansavimo sumų likučius; Finansavimo sumos pagal šaltinį, tikslinę paskirtį ir pokyčiai per ataskaitinį laikotarpį; Informacija pagal veiklos segmentus; Formos Nr. 4 – Debitorinio ir kreditorinio įsiskolinimo 2010-12-31 ataskaitos; Forma– Ikimokyklinių, visų tipų bendrojo lavinimo, internatinių ir vaikų globos bei kitų švietimo įstaigų etatų ir kontingento plano įvykdymo 2010-12-31 ataskaita; Finansinių ataskaitų aiškinamasis raštas. 
                   Darželis 2010 metais savo veiklą vykdė pagal penkias programas:

· kitos reikmės, kuriai vykdyti patvirtinta 1464,3 tūkst. Lt savivaldybės biudžeto 

asignavimų, gauta ir panaudota 1441,284 tūkst. Lt;
· mokinio krepšelis, kuriai vykdyti patvirtinta 59,1 tūkst. Lt, metų eigoje patikslinta 

sąmata-55,73 tūkst. Lt, gauta ir panaudota-55,73 tūkst. Lt;

· spec. lėšos (maitinimas), kuriai vykdyti planuota 70 tūkst. Lt, likutis 2010 01-01 d.-

1,465 tūkst. Lt, surinkta iš tėvų-76,828 tūkst. Lt, pervesta į savivaldybės biudžetą-68,917 tūkst. Lt,
gauta asignavimų iš savivaldybės biudžeto-68,917 tūkst. Lt, panaudota-55,247 tūkst. Lt, likutis nepanaudotų tėvų mokesčio už maitinimą-23,046 tūkst. Lt, tame tarpe-9,376 tūkst. Lt surinkti iš tėvų mokesčiai už 2010-11 mėn. maitinimą ir gruodžio mėnesį nepervesti  į savivaldybės biudžetą (pervesta 2011-01 mėn.).
· spec. lėšos (ugdymo priemonės), kuriai vykdyti planuota 8,326 tūkst. Lt, likutis

2010-01-01 d.-2,996 tūkst. Lt, surinkta iš tėvų-7,169 tūkst. Lt, pervesta į savivaldybės biudžetą-6,988 tūkst. Lt, gauta asignavimų iš savivaldybės biudžeto-6,988 tūkst. Lt, per 2010 metus nepanaudota, likutis nepanaudota tėvų įmokų ugdymo priemonėms 2011-01-01 d.-10,166 tūkst. Lt, tame tarpe-0,852 tūkst. Lt surinkti tėvų mokesčiai už 2010-11 mėn. ugdymui ir gruodžio mėn. nepervesti į savivaldybės biudžetą (pervesta 2011-01 mėn.).
· priešmokyklinės grupės vaikų nemokamas maitinimas, kuriai vykdyti planuota 3,00 

tūkst. Lt, metų eigoje sąmata tikslinta-2,65 tūkst. Lt, finansuota-2,548 tūkst. Lt, įvykdyta-2,548 tūkst. Lt.

Darželiui finansavimas buvo skirtas Birštono savivaldybės 2010-02-12 sprendimu Nr. TS-20, priešmokyklinės grupės vaikų nemokamam maitinimui ir mokinio krešeliui finansuoti lėšos skirtos iš valstybės biudžeto. Darželis gavo lėšų iš gyventojų 2 proc. gyventojų pajamų mokesčio, kurios laikomos atskiroje sąskaitoje, šių lėšų likutis 2011-01-01 d. buvo 5,081 tūkst. Lt.

Auditas atliktas vadovaujantis audito standartų reikalavimais bei kitais teisės aktais reglamentuojančiais audito atlikimą. pagal Birštono savivaldybės kontrolės ir audito tarnybos patvirtintą planą. Patikrinimas buvo atliekamas dokumentinės kontrolės metodu ištisiniu būdu. Audito metu buvo naudotos analitinės ir sintetinės procedūros: tikrinimas, skaičiavimas,stebėjimas, apklausa, patvirtinimas ir kitos procedūros. 
                 Audito metu siekiant gauti audito tikslams reikalingų įrodymų, atlikta išsami rizikos analizė, kuri leido panaudoti ir reikšmingumu pagrįstą audito metodiką, audito darbą suteikiant didžiausios rizikos srityse; tvarkų, taisyklių ir kitų dokumentų peržiūrėjimas; ūkinių operacijų ir buhalterinių sąskaitų likučių išsamios ir analitinės audito procedūros; susipažinta su įstaigos veikla, vidaus kontrolės sistema, organizacine struktūra, su įstaigos veiklą reglamentuojančiais teisės aktais, su įstaigos apskaitos politika ir pokyčiais, su įstaigos finansavimo šaltiniais ir finansavimo lėšų panaudojimu, su turtu, įsipareigojimais, pajamomis už suteiktas paslaugas; peržiūrėta buhalterinių sąskaitų likučių perkėlimo į naują sąskaitų planą pagal viešojo sektoriaus apskaitos ir finansinės atskaitomybės standartus; nustatyta svarbiausios audito sritys (darbo užmokestis ir sacialinis draudimas, ilgalaikio turto, išlaidų apskaitos). Tikrinimo procedūros daugiausia buvo nukreiptos į tas sritis metinėse ataskaitose, kuriose buvo pareikalauta daugiausia lėšų bei kurios yra svarbiausios įstaigos valdymui.

Auditas atliktas siekiant gauti pakankamą užtikrinimą, kad finansinėse ataskaitose nėra reikšmingų iškraipymų ir kad savivaldybės lėšos ir turtas bei gautos valstybės lėšos valdomi naudojami ir disponuojama jais teisėtai.
PASTEBĖJIMAI, IŠVADOS IR REKOMENDACIJOS


Darželyje atsižvelgta į kontrolierės   ankstesnio audito metu nustatytus neatitikimus ir jie ištaisyti, tai yra  dėl ilgalaikio nematerialiojo turto nusidėvėjimo (nebuvo skaičiuojamas nusidėvėjimas nematerialiam ilgalaikiam turtui), audituojamu laikotarpiu nusidėvėjimas skaičiuojamas vadovaujantis Lietuvos Respublikos Vyriausybės 2009-06-10 d. nutarimo Nr. 564 „Dėl minimalios ilgalaikio materialiojo turto vertės nustatymo ir ilgalaikio turto nusidėvėjimo normatyvų viešojo sektoriaus subjektams patvirtinimo“ 3 punkto nuostatomis ir Darželio  direktorės 2010-03-09 d. įsakymu Nr. (1.3)-VI-61 patvirtintais Ilgalaikio turto nusidėvėjimo ekonominiais normatyvais, parengti ir patvirtinti naujos redakcijos Darželio nuostatai, kurie atitinka teisės aktų reikalavimams ir kuriais vadovaujamasi įstaigos veikloje, ištaisyti neatitikimai dėl atostogų suteikimo ir užmokesčio paskaičiavimo už atostogas, darbuotojams suteikiant atostogas ir apmokant už jas  vadovaujamasi Darbo kodekso ir Vyriausybės nutarimų ir kitų teisės aktų, reglamentuojančių atostogų suteikimą ir užmokesčio už atostogas paskaičiavimą, reikalavimais. 
                   Darželio veikla buvo vykdoma pagal įstaigos vadovo patvirtintą strateginį 2008-2012 metų planą (pritarta Birštono savivaldybės tarybos) ir 2009-2010 m. m.veiklos planą bei ugdymo programą.
                  Lėšos programoms vykdyti naudojamos pagal Darželio direktorės patvirtintas sąmatas, už tinkamą sąmatų vykdymą atsakinga direktorė ir vyr. buhalterė. 
                   2010 metų biudžeto asignavimai vykdant programas metų eigoje buvo perkelti iš vieno straipsnio į kitą. Programos Kitos reikmės  nepanaudoti planuoti asignavimai darbo užmokesčiui 22,976 tūkst. Lt buvo nefinansuota. Asignavimai nuo šios sumos planuoti socialiniam draudimui 7,117 tūkst. Lt direktorės įsakymu buvo perkelti į str. Komunalinės paslaugos 6,562 tūkst. Lt ir į Kitos prekės 0,555 tūkst. Lt. tai neatitinka Lietuvos Respublikos Biudžeto įstatymo 6 str. 1 punkto reikalavimų, kad darbo užmokesčiui (socialinis draudimas yra neatskiriama darbo užmokesčio dalis ir skiriama nuo darbo užmokesčio sumos 30,98 proc. ) skirtų asignavimų ekonomija galėjo būti perpaskirstyta savivaldybės tarybos sprendimu įsiskolinimams dengti arba turtui įsigyti ir investicijų projektams.
                   Programos Kitos reikmės maitinimo išlaidoms planuota ir panaudota 50,0 tūkst. Lt savivaldybės biudžeto lėšų, kai tuo tarpu programos Spec.lėšos (maitinimas) iš tėvų surinktos lėšos už maitinimą 23,046 tūkst. Lt liko nepanaudotos. Pagal teisės aktų nuostatas savivaldybės biudžeto lėšos maitinimui turi būti skiriamos tik trūkstant tėvų surinktų lėšų . Taip pat programos Spec. lėšos (ugdymo priemonės) iš tėvų surinktos lėšos ugdymo priemonėms buvo nepanaudotos likutis 10,166 tūkst. Lt, kai tuo tarpu programos Kitos reikmės kitoms prekėms skirta ir panaudota 21,176 tūkst. Lt, pirmiausia turėjo būti naudojama iš tėvų surinktos lėšos ugdymo priemonėms.
                   Darželyje, neetitinkant Birštono savivaldybės 2009-01-26 d. sprendimo Nr. TS-10 „Dėl mokesčio lengvatų už ikimokyklinio ir priešmokyklinio amžiaus vaikų išlaikymą Birštono savivaldybės ikimokyklinio ugdymo įstaigose ir bendrojo lavinimo mokyklose tvarkos aprašo patvirtinimo“ V skirsnio 16 punkto nuostatoms, kad mokestis už vaikų išlaikymą ugdymo įstaigoje turi būti sumokėtas už einamąjį mėnesį iki 30 dienos, Darželyje šis mokestis renkamas už praėjusį mėnesį. Taip pat šio sprendimo II skirsnio 4.3. punktu leista Darželio darbuotojams pridedant 20 proc. antkainį išsipirkti pietus. Neatitinkant šio punkto nuostatų buvo leidžiama pietus išsipirkti ir ne Darželio darbuotojams. 
                 Darželyje, pagal Birštono savivaldybės tarybos 2003-10-20 d. sprendimu Nr.TS-165 ir 2008-12-22 d. sprendimu Nr. TS-249 patvirtintus Birštono savivaldybės biudžetinių švietimo įstaigų tipinius etatinius normatyvus yra 50,75 etatai, dirba 48 darbuotojai. Įstaigoje yra parengtas etatinių pareigybių sąrašas, kuris atitinka tarybos sprendimu patvirtintus leistinus normatyvus.       Tačiau, vykdant Lietuvos Respublikos Biudžetinių įstaigų įstatymo 9 straipsnio 4 punkto reikalavimus įstaigoje pareigybių sąrašas ir įstaigos struktūra nėra patvirtinta direktorės įsakymu. 
                  Darbuotojams darbo užmokestis skaičiuojamas vadovaujantis 1993-07-08 d. Lietuvos Respublikos Vyriausybės nutarimu Nr.511 (su vėlesniais pakeitimais) „Dėl biudžetinių įstaigų ir organizacijų darbuotojų darbo  apmokėjimo tvarkos tobulinimo“ pagal nustatytus koeficientus bazinės mėnesinės algos dydžiais, bei  sudarytus ir patvirtintus tarifikacijos sąrašus. Darželyje, nepažeidžiant teisės aktų reikalavimų, auklėtojos dirba 1,25 etato krūviu (viena dirba 1,5 etato krūviu), auklėtojos padėjėjos-1,1 etato krūviu. Darbo laiko apskaita vedama darbo laiko apskaitos žiniaraščiuose pagal sudarytus darbo grafikus. Visiems darbuotojams yra parengta ir patvirtinta pareigybės aprašymai, kuriuose numatyta darbuotojų funkcijos, teisės, pareigos ir atsakomybė.
                    Darželyje, neatitinkant Lietuvos Respublikos Vyriausybės 1993-07-08 d. nutarimo Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“ 5.1 punkto nuostatų, darbuotojams už papildomų darbų vykdymą (darbas su neįgaliu vaiku, už darbo saugos dokumentų tvarkymą, už viešųjų pirkimų dokumentų tvarkymą ir kt.)  skiriamos priemokos įsakymuose įvardijamos priedais. Taip pat pavadavimui vietoje laikinai neesančių auklėtojų, auklėtojų padėjėjų, sargų buvo įsakymais skiriami priedai  už papildomą darbą, nepildant darbo laiko apskaitos žiniaraščių ir darbo grafikų, nors priedų suma įvardinta įsakyme buvo paskaičiuota teisingai pagal jų vadavimo metu faktiškai dirbtą laiką. Pagal teisės aktų reikalavimus šių laikinai neesančių darbuotojų metu skiriama ne priedai, bet skiriamas vaduojantis darbuotojas (arba sudaroma darbo sutartis) sudarant jam darbo grafiką ir pildant darbo laiko apskaitos žiniaraštį, kurie yra pagrindas darbo užmokesčiui  už vadavimą paskaičiuoti.

Atsižvelgiant į Darželio patvirtintą 2010 metų biudžeto asignavimų struktūrą, kad išlaidos darbo užmokesčiui ir socialinio draudimo įmokoms sudaro didžiąją metinių paprastųjų  asignavimų dalį (82,67 proc.) ir susipažinus su apskaitos procesais audito metu reikšmingų sumų patikrinimą atlikau darbo užmokesčio ir socialinio draudimo įmokų priskaitymo srityje, pajamų mokesčio išskaičiavimo bei gautinų ir mokėtinų lėšų apskaitos srityje. Patikrinus darbo užmokesčio priskaičiavimą, išskaitymus iš darbo užmokesčio, mokesčių sumokėjimą ir atvaizdavimą apskaitoje, nustatyta,kad darbo užmokestis teisingai priskaitomas, laiku, teisinga suma ir už atitinkamą laikotarpį atsiskaitoma ir teisingai atvaizduojami apskaitoje gyventojų pajamų ir socialinio draudimo mokesčiai. Sąskaitų Nr. 171 ir 173 likučiai teisingai atvaizduoti Didžiojoje knygoje ir finansinėje atskaitomybėje. Patikrinus atostoginių apskaičiavimą bei atostogų rezervo priskaitymą, laikino nedarbingumo už dvi pirmas dienas paskaičiavimą, komandiruočių  išlaidų apmokėjimą  neatitikimų nenustatyta.
                 Vertinant vidaus kontrolės sukūrimą, nustatyta, kad Darželyje vidaus kontrolės sistema sukurta taip, kad užtikrintų pagrindinius jai keliamus tikslus. Įstaigoje vidaus tvarką reglamentuoja Darbo tvarkos taisyklės, taip pat parengta ir direktorės įsakymu patvirtinta apskaitos politika, kuri apima įvairias tvarkas ir taisykles, patvirtintas sąskaitų planas, kiti direktorės įsakymais patvirtinti normatyvai ir pavedimai, tai pat  atsakingų asmenų paskyrimas už kontrolės vykdymą apskaitos, turto naudojimo ir kitose veiklos srityse. 

Patikrinus debitorinį-kreditorinį įsiskolinimą nustatyta, kad 2010-12-31 ilgalaikių įsiskolinimų darželis neturėjo, debitorinis įsiskolinimas 9,651 tūkst.Lt iš jo 8,029 tūkst.Lt tėvai už vaikų maitinimą, darbuotojai už maitinimą 0,318 tūkst. Lt, 1,008 tūkst. Lt tėvai už ugdymo priemones ir  0,296 tūkst. Lt kitos prekės. Kreditorinis įsiskolinimas 1,003 tūkst. Lt iš jo 0,360 tūkst. Lt už maisto prekes, 0,393 tūkst. Lt už ryšio paslaugas, 0,25 tūkst. Lt kitas paslaugas. 

                               REKOMENDACIJOS

Atsižvelgiant į patikrinimo metu nustatytus ir ataskaitoje nurodytus dalykus, bei siekiant išvengti nustatytų neatitikimų ateityje, rekomenduoju:

· sustiprinti vidaus kontrolę teisės aktų laikymosi srityje.
· nustatant darbuotojams apmokėjimą už papildomus darbus ir už laikinai neesančių darbuotojų pavadavimą vadovautis Lietuvos Respublikos Vyriausybės 1993-07-08 d. nutarimo Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“ 5 punkto nuostatomis.
· skirtų biudžeto asignavimų paskirtį pagal ekonominę klasifikaciją keisti vadovaujantis Lietuvos Respublikos Biudžeto sandaros įstatymo 6 straipsnio nustatyta tvarka. Dėl darbo užmokesčio ir socialinio draudimo, maitinimo, turto įsigijimui skirtų asignavimų perkėlimo kreiptis į Birštono administracijos Biudžeto skyrių, dėl sprendimo priėmimo teikimo savivaldybės tarybai.
· programos Kitos reikmės mitybai ir ugdymo priemonėms asignavimus planuoti ir naudoti  tik tiek kiek nepakanka spec. programos (maitinimo ) ir spec. programos (ugdymo priemonės) surinktų lėšų.
· vadovaujantis Lietuvos Respublikos Biudžetinių įstaigų įstatymo 9 straipsnio 4 punkto nuostatomis direktorės įsakymu pasitvirtinti Darželio struktūrą ir pareigybių sąrašą.

· surenkant  mokestį už vaikų išlaikymą Darželyje ir skiriant darbuotojams nusipirkti pietus laikytis Birštono savivaldybės tarybos 2009-01-26 d. sprendimo Nr. TS-10 „Dėl mokesčio ir lengvatų už ikimokyklinio ir priešmokyklinio amžiaus vaikų išlaikymą Birštono savivaldybės ikimokyklinio ugdymo įstaigose ir bendrojo lavinimo mokyklose tvarkos aprašo patvirtinimo“ nuostatų.
Apie rekomendacijų įgyvendinimą raštu informuoti savivaldybės kontrolierę iki 2011-11-30 dienos. 

Savivaldybės kontrolierė



Zita Pranckevičienė
Susipažino:
Birštono vaikų lopšelio-darželio

„Vyturėlis“ direktorė




Vitalija Adamonienė
Vyr.buhalterė

